Diari Oficial de la Generalitat Valenciana


Sumari del DOGV 4118, del 31-10-2001 (2001/10676)

RESOLUCIÓ de 16 de juliol de 2001, del conseller d'Obres Públiques, Urbanisme i Transports, per la qual s'aprova definitivament (amb condicions objectives de connexió i d'integració de l'actuació) l'homologació sectorial i modificativa Benicasim Golf, de Benicàssim.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4118

Data del DOGV
:   31-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/10196


Data del document
:   16-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Benicàssim
    * pla d'urbanisme

RESOLUCIÓ de 16 de juliol de 2001, del conseller d'Obres Públiques, Urbanisme i Transports, per la qual s'aprova definitivament (amb condicions objectives de connexió i d'integració de l'actuació) l'homologació sectorial i modificativa Benicasim Golf, de Benicàssim. [2001/X10407]
  
Vist l'expedient relatiu a l'homologació sectorial i modificativa Benicasim Golf del municipi de Benicàssim, i de conformitat amb els següents:
  
Antecedents de fet
  
Primer. El 27 de juliol de 1998, es va depositar davant de l'Ajuntament de Benicàssim l'alternativa tècnica formulada per la mercantil Benicasim Golf, SA, corresponent a l'homologació, Pla Parcial i programa denominat Benicasim Golf. La citada mercantil va sotmetre a informació al públic l'alternativa pel procediment notarial previst en l'article 48 de la Llei 6/1994, de 15 de novembre, Reguladora de l'Activitat Urbanística (LRAU), per a la qual cosa va publicar els corresponents anuncis en un periòdic i en el Diari Oficial de la Generalitat Valenciana núm. 3.314, de 24 d'agost de 1999, i va remetre l'avís a tots els titulars cadastrals.
  
Amb data 2 de setembre de 1998, les empreses Clínica Operatoria San José i Fomento Urbano de Castellón, SA, van sol·licitar l'ampliació de terminis, amb l'objecte de presentar una alternativa tècnica substancialment distinta. Així, el 10 d'octubre de 1998 es va presentar una alternativa per part de la primera de les dos mercantils citades, i la segona formula la seua pròpia alternativa amb data 13 d'octubre de 1998. Al seu torn, el 13 d'octubre de 1998 la mercantil Benicasim Golf, SA, va presentar determinades modificacions a la seua alternativa originària.
  
El 20 de novembre de 1998, va tindre lloc l'obertura de les proposicions juridicoeconòmiques, i són tres les presentades, formulades per Benicasim Golf, SA, Fomento Urbano de Castellón, SA, i Clínica Operatoria San José, SA.
  
Amb anterioritat a l'obertura de proposicions juridicoeconòmiques es van presentar a l'Ajuntament de Benicàssim un total de 33 al·legacions; després de l'acte d'obertura de proposicions juridicoeconòmiques es van formular un total de 19 al·legacions.
  
El ple de l'Ajuntament de Benicàssim, en sessió de 18 de maig de 1999, a més de resoldre les al·legacions formulades, va aprovar provisionalment l'homologació i Pla Parcial redactat per la societat Benicasim Golf, SA, així com el corresponent programa, i va adjudicar l'execució a la citada societat. L'acord d'aprovació introduïa en la documentació aprovada un total de 19 modificacions que figuren com a annex de l'acord.
  
Introduïdes per l'urbanitzador les modificacions acordades pel Ple, l'Ajuntament de Benicàssim va remetre el 30 de juliol de 1999 l'homologació i el Pla Parcial al Servei Territorial d'Urbanisme de Castelló.
  
Una vegada emesa la Declaració d'Impacte Ambiental per part de la Conselleria de Medi Ambient, el ple de l'Ajuntament de Benicàssim, en sessió de 4 de juny de 2001, va adoptar l'acord següent:
  
"Primer. Aprovar provisionalment la documentació complementària presentada posteriorment a l'Acord Plenari de 18 de maig de 1999 d'"Aprovació provisional del Projecte d'Homologació de la zona denominada Benicasim Golf, Pla Parcial, Estudi d'Impacte Ambiental, Designació provisional de modalitat de gestió i selecció de l'urbanitzador", en tot allò que es refereix a l'ordenació estructural, d'acord amb el que exposa els considerants anteriors.
  
Segon. Sol·licitar a la COPUT l'aprovació definitiva del projecte d'homologació, després d'entendre esmenades les possibles deficiències quant a l'ordenació estructural.
  
Tercer. Desestimar els escrits presentats pels particulars d'acord amb el que disposa els considerants anteriors.
  
Quart. Donar trasllat d'aquest acord a la COPUT i als al·legants del punt anterior".
  
Finalment, el ple de l'Ajuntament de Benicàssim, en sessió de 12 de juny de 2001, va adoptar l'acord de "no imputar l'execució de la segona fase de l'eix núm. 2 de la Nova carretera Castelló-Benicàssim al sector 3 de l'actuació Benicasim Golf, atés que el dit vial té caràcter supramunicipal i de titularitat de la Generalitat Valenciana".
  
Segon. La documentació està formada pel document d'homologació i pel Pla Parcial. Com a annex s'acompanya l'Estudi d'Impacte Ambiental.
  
Tercer. S'han emés els informes següents:
  
- El 2 de setembre de 1999 informe de la Delegació de Patrimoni de RENFE.
  
- El 3 de setembre de 1999 informe la Conselleria de Sanitat.
  
- El 16 de setembre de 1999 informe de l'Ajuntament de Castelló.
  
- El 14 de gener de 2000 informe de la Direcció General de Règim Econòmic de la Conselleria de Cultura, Educació i Ciència.
  
- El 12 de gener de 2000, el 26 de maig de 2000 i el 20 de juny del 2000 informes de l'Oficina del Pla de Carreteres de la COPUT.
  
- El novembre de 2000 informe de la Divisió de Recursos Hidràulics de la Direcció General d'Obres Públiques de la COPUT.
  
- El 23 de maig de 2001 Declaració d'Impacte Ambiental de la Direcció General de Planificació i Gestió del Medi de la Conselleria de Medi Ambient.
  
El 3 d'agost de 1999 es va sol·licitar informe de la Confederació Hidrogràfica del Xúquer, que no ha sigut emés.
  
Quart. La Comissió Territorial d'Urbanisme de Castelló, en sessió del 13 de juny de 2001, va adoptar l'acord següent:
  
"1. Informar favorablement sobre l'homologació sectorial i modificativa Benicasim Golf del municipi de Benicàssim, i elevar respecte d'aquesta la proposta d'aprovació definitiva al conseller d'Obres Públiques, Urbanisme i Transports".
  
Tot això amb les condicions objectives de connexió i integració a l'actuació.
  
"2. Elevar, en relació amb el Pla Parcial Benicasim Golf, proposta que es tinga per expedida respecte d'aquest cèdula d'urbanització amb les condicions de connexió i integració assenyalades en l'apartat anterior".
  
Fonaments de dret
  
Primer. Se sotmet a l'aprovació definitiva de la Conselleria d'Obres Públiques, Urbanisme i Transports l'homologació sectorial i modificativa d'una àrea de sòl urbanitzable del municipi de Benicàssim que s'ha denominat Benicasim Golf. Aquesta documentació s'ha tramitat per l'Ajuntament a iniciativa particular, conjuntament amb el Programa d'Actuació Integrada i el Pla Parcial, els quals han sigut també aprovats provisionalment per l'Ajuntament.
  
L'examen autonòmic de l'homologació Benicasim Golf ha de partir del sistema de distribució de competències en l'aprovació del planejament general entre ajuntaments i Comunitat Autònoma establit per la LRAU, en particular en l'article 40. D'aquesta manera, les objeccions que puguen realitzar-se es derivaran d'un control de legalitat ("la Generalitat no podrà aprovar definitivament els plans que incórreguen en infraccions d'una disposició legal estatal o autonòmica", assenyala l'article 40.1 de la LRAU), o bé es fonamentaran en l'exercici d'algunes de les comeses descrites en les lletres de la A a la F del citat article 40.1 de la LRAU. En aquest sentit, s'ha de recordar que, segons l'article 40.2 de la LRAU, en el cas que la resolució autonòmica siga de suspensió o de denegació haurà de ser expressament motivada i concretar l'apartat del número anterior en què es fonamenta o el precepte legal que s'entenga infringit.
  
El document d'homologació i Pla Parcial s'han sotmés a informació al públic amb anterioritat a l'entrada en vigor del Reglament de Planejament de la Comunitat Valenciana, aprovat pel Decret 201/1998, de 15 de desembre (RPCV), per la qual cosa, i de conformitat amb la disposició transitòria primera del citat reglament, no són exigibles les disposicions relatives al contingut, tramitació, formalització o aprovació de plans.
  
Segon. La tramitació ha sigut correcta, de conformitat amb el que estableixen els articles 38, 45 i concordants de la LRAU.
  
Durant la tramitació de l'expedient s'han sol·licitat tots els informes sectorials que resultaven necessaris. A més dels informes sectorials als quals ens referirem en els apartats següents, s'han emés també informes favorables, sense condicions particulars, per part de la Conselleria de Sanitat i de la Direcció General de Règim Econòmic de la Conselleria de Cultura, Educació i Ciència. S'ha emés també dictamen favorable per part de l'Ajuntament de Castelló.
  
Tercer. La documentació és suficient, a l'efecte del compliment del que disposa l'article 27 i concordants de la LRAU.
  
Quart. L'objecte de l'homologació i del Pla Parcial és el desenvolupament urbanístic d'una àrea del terme municipal de Benicàssim d'una superfície total de 235 hectàrees delimitada pel nord amb el nou traçat del ferrocarril i la carretera N-340 a partir de la seua intersecció amb la xarxa ferroviària, per l'oest amb el límit del terme municipal de Castelló i pel sud i per l'oest amb el sòl urbà i urbanitzable així classificat pel vigent Pla General. L'àmbit de l'homologació i del Pla Parcial té en el Pla General de Benicàssim vigent la classificació següents:
  
- Sòl urbanitzable SUNP-1 i SUNP-2: 70.71 ha
  
- Sistema general espai lliure Quadro de Santiago: 55,43 ha
  
- Resta de sòl no urbanitzable: 110,51 ha
  
Mitjançant l'homologació tot aquest àmbit passa a classificar-se com a sòl urbanitzable. En concret, i encara que l'ordenació detallada de la seua totalitat es porte a terme mitjançant un únic Pla Parcial, es preveuen tres àrees de repartiment. Les característiques fonamentals de cada una d'aquestes àrees són les següents:
  
Zona 1: sòl urbanitzable SUNP-1
  
- Fitxa amb principals característiques:
  
- Superfície neta computable (ha): 53,56
  
- Superfície de xarxa primària:
  
- Verd (ha): 2,34
  
- Viari (ha): 2,85
  
- Superfície total (ha):55,90
  
- Edificabilitat bruta (m2t/m2s): 0,40
  
- Edificabilitat total (m2t): 214,278,40
  
- Unifamiliar 107.895,02
  
- Plurifamiliar : 82.062,38
  
- Comercial-terciari: 18.995,74
  
- Hoteler: 5.325,25
  
- Aprofitament tipus (UA/m2s): 0,3563
  
Zona 2: sòl urbanitzable SUNP-2
  
- Fitxa amb principals característiques:
  
- Superfície neta computable (ha): 14,79
  
- Edificabilitat bruta (m2t/m2s): 0,40
  
- Edificabilitat total (m2t): 59.195,20
  
- Unifamiliar: 30.174,80
  
- Plurifamiliar: 23.235
  
- Comercial-terciari: 5.785,40
  
- Aprofitament tipus (UA/m2s): 0,3729
  
Zona 3: nou sòl urbanitzable
  
- Fitxa amb principals característiques:
  
- Superfície neta sense camp golf (ha)....29,95
  
- Superfície de xarxa primària (ha):
  
- Verd (Quadro de Santiago)........42,64
  
- Viari (Camí de la Ratlla): 5,59
  
- Viari (2ª fase Cas-Benic): 3,73
  
- Sòl privat en rotonda: 0,7819
  
- Superfície camp de golf: 49,87
  
- Superfície total (ha): 133,12
  
- Edificabilitat bruta (m2t/m2s): 0,216
  
- Edificabilitat total (m2t): 178.383,28
  
- Unifamiliar(UF-1): 27.000
  
- Unifamiliar (UF-2): 44.316
  
- Plurifamiliar (EDA-1): 57.823,10
  
- Plurifamiliar (EDA-2): 14.987,68
  
- Comercial-terciari: 5.547
  
- Hoteler: 28.709,20
  
- Aprofitament tipus (UA/m2s): 0,1227
  
Quant a la incidència de l'homologació sobre el sistema general de zones verdes (ara parc públic de la xarxa primària) l'homologació manté la superfície total del sistema general existent amb anterioritat i, a més, s'incrementa en funció del nombre d'habitants que poden sorgir com a conseqüència de la reclassificació.
  
Cinqué. L'homologació que s'examina implica la reclassificació de sòl no urbanitzable en urbanitzable, per la qual cosa, segons el que disposa l'article 43.2 de la LRAU, resultava preceptiva l'emissió de la Declaració d'Impacte Ambiental previa per part de la Conselleria de Medi Ambient. El 23 de maig de 2001 s'ha emés per part de la Direcció General de Planificació i Gestió del Medi de la Conselleria de Medi Ambient la preceptiva Declaració d'Impacte Ambiental. La part dispositiva de la declaració és del tenor següent:
  
"Primer. Estimar acceptable, només a efectes mediambientals i sense perjudici de l'obtenció prèvia de les autoritzacions sectorials que li siguen d'aplicació, l'Homologació Modificativa, Pla Parcial i Programa d'Actuació Integrada (PAI Benicasim Golf) i el corresponent Estudi d'Impacte Ambiental, que afecta la partida Quadro de Santiago del terme municipal de Benicàssim (Castelló), el promotor de la qual és l'Ajuntament, sempre que aquest es desenvolupe d'acord amb el que estableix la documentació presentada i en l'apartat segon de la present resolució.
  
Segon. Com a condicionants addicionals que s'han de complir s'estableixen els següents:
  
1. El camp de golf i les seues instal·lacions quedaran supeditades a la justificació detallada de la disponibilitat de recursos hídrics que asseguren el manteniment d'aquests. En conseqüència, s'haurà de presentar davant d'aquesta Direcció General documentació complementària que incloga l'estudi detallat de l'obtenció dels dits recursos, i se certificarà per l'empresa gestora de la planta d'aigües residuals quin volum concret d'aigua serà concedit si és procedent, sense que això signifique cap perjudici als usos agrícoles que disposen de concessions d'aigua actualment.
  
Per això el camp de golf no es podrà desenvolupar fins que aquesta Direcció General informe favorablement sobre la documentació indicada en el paràgraf anterior.
  
2. La unitat d'execució 3, que engloba el camp de golf, les seues edificacions i el parc urbà, prevista en el projecte haurà de ser reordenada. En aquest sentit, l'edificació situada al sud-oest de l'actuació, concretament el residencial plurifamiliar (EDA-1) i el mòdul residencial tipus (Pla Pla Parcial 0-6) confrontant, seran reubicats de forma que no afecta la zona de marjal situada en l'àrea meridional del Quadro de Santiago. Així mateix, aquesta Direcció General haurà d'informar favorablement sobre la nova ordenació que es tramite.
  
3. L'aigua necessària per al reg de zones verdes i recreatives, en concret el camp de golf, en cap cas serà acceptable l'ús d'aigua potable.
  
4. La proposta de modificació parcial del traçat del camí ramader núm. 2, de Benicàssim, Carrerada de les Viles, haurà de ser acceptada per la Conselleria d'Economia, Hisenda i Ocupació per a procedir a la desafectació de l'antic traçat de 8.655.08 m2.
  
5. Es garantirà l'adequada gestió dels distints tipus de residus que genere l'actuació, quedaran totalment prohibits els apilaments provisionals d'aquests en les zones de vegetació natural".
  
La Declaració d'Impacte Ambiental emesa per la Conselleria de Medi Ambient produeix com a primer efecte el que, si bé no hi ha obstacle a continuar la tramitació de l'homologació, en canvi sorgeixen obstacles a la immediata aprovació definitiva del Pla Parcial, ja que és necessari introduir determinades modificacions i sol·licitar nous informes sectorials.
  
A la vista d'això, procedeix continuar amb el procediment aprovatori de l'homologació, sense que es prosseguisca el tràmit d'aprovació definitiva autonòmica del Pla Parcial. Aprovada definitivament per la Conselleria l'homologació sectorial, l'Ajuntament es convertirà, una vegada esmenades les objeccions plantejades, en administració competent per a aprovar definitivament el Pla Parcial, en el qual s'hauran de complir totes les condicions fixades en la Declaració d'Impacte Ambiental.
  
L'aprovació de l'homologació ha d'establir com a condició a completar en el Pla Parcial i en el Programa totes aquestes condicions establides en la Declaració d'Impacte Ambiental.
  
Sisé. L'homologació sectorial i modificativa de Benicasim Golf conté les determinacions exigibles de conformitat amb la legislació urbanística aplicable.
  
L'homologació amplia la superfície de la zona verda de xarxa primària en la superfície necessària, això en raó a la reclassificació de sòl no urbanitzable en urbanitzable que es produeix.
  
D'un altre costat, l'homologació sectorial produeix una alteració parcial en la qualificació d'una zona verda de sistema general. D'això se segueixen determinades especialitats procedimentals:
  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que estableix la disposició transitòria novena de la LRAU, i, ja que encara no està constituït el citat Consell, les seues funcions corresponen al conseller d'Obres Públiques, Urbanisme i Transports, després de l'informe previ de la Comissió Territorial d'Urbanisme.
  
- D'una altra, segons l'article 10.8.E de la Llei 10/1994, de 19 de desembre, es necessita també el previ dictamen del Consell Jurídic Consultiu en els casos de modificacions "l'objecte de les quals" siga portar a terme una zonificació diferent de zones verdes. Segons la interpretació que de tal precepte ha portat a terme el Consell Jurídic Consultiu en nombroses ocasions, no cal sol·licitar el seu dictamen quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda. De conformitat amb aquesta doctrina del Consell Jurídic Consultiu, que ha sigut ja seguida per diverses resolucions d'aquesta Conselleria, en atenció a les característiques de la modificació, no és preceptiu el dictamen del citat òrgan consultiu.
  
Quant al fons de la modificació, pel que fa a les zones verdes, ha de concloure's que aquesta satisfà plenament els criteris de racionalitat, augmentant-se la superfície total de dites zones verdes. Procedeix, per tant, informar favorablement sobre l'homologació modificativa.
  
Seté. Durant la tramitació de l'aprovació definitiva de l'homologació s'ha plantejat la qüestió de si havia d'establir-se com a condició de desenvolupament de l'actuació (i en quins termes) l'execució del vial de xarxa primària adscrit a l'àrea de repartiment AR-3 situat entre la rotonda del camí de la Ratlla i el traçat ferroviari actual, en el qual es preveu la segona fase corresponent al vial Castelló-Benicàssim. Sobre aquesta qüestió s'han emés fins a un total de tres informes per part de l'Oficina del Pla de Carreteres de la COPUT i s'ha pronunciat també l'Ajuntament de Benicàssim en un ple extraordinari i urgent que tingué lloc el dia 12 de juny de 2001. L'homologació sectorial modificativa adscriu a càrrec del sector en què es té prevista la implantació del camp de golf aquest element viari de la xarxa primària, la qual cosa implica que aquest sòl serà de cessió obligatòria i gratuïta a càrrec de l'actuació. L'Oficina del Pla de carreteres entén que la urbanització i execució del dit vial és necessària per a l'adequada integració i connexió de l'actuació i ha d'imputar-se al sector. L'Ajuntament de Benicàssim considera que no procedeix imputar l'execució d'aquest vial al sector.
  
L'article 18 de la Llei estatal 6/1998, de 13 d'abril, de Règim del Sòl i Valoracions (LRSV), en regular els deures dels propietaris del sòl urbanitzable, inclou al punt 2 el deure de "cedir obligatòriament i gratuïtament el sòl necessari per a l'execució dels sistemes generals que el planejament general, si és procedent, incloga o adscriga a l'àmbit corresponent", afegint al punt 3 el deure de "costejar i, si és procedent, executar les infraestructures de connexió amb els sistemes generals exteriors a l'actuació i, si és procedent, les obres necessàries per a l'ampliació o reforços dels dits sistemes requerits per la dimensió i densitat d'aquesta i les intensitats d'ús que aquesta genere".
  
Al seu torn, l'article 30.1 de la LRAU, en els apartats A i C, estableix el següent:
  
"Els programes sempre han de cobrir els següents objectius imprescindibles:
  
A. La connexió i integració adequades de la nova urbanització amb les xarxes d'infraestructures, comunicacions i serveis públics existents.
  
B. Suplementar les infraestructures i espais públics o reserves dotacionals en el necessari per a no minvar ni desequilibrar els nivells de qualitat, quantitat o capacitat de servei existents o desitjables.
  
C. Urbanitzar completament la unitat o unitats d'execució que constituïsquen l'objecte del programa i realitzar les obres públiques complementàries que es necessiten per a complir el que disposen els apartats anteriors, fent tot això amb subjecció a terminis detallats".
  
D'una altra banda, l'article 40.1.B de la LRAU estableix que una de les comeses de la Comunitat Autònoma en l'aprovació definitiva del planejament és la d'"assegurar que el model de creixement triat pel municipi respecta l'equilibri urbanístic del territori, sense esgotar els seus recursos, ni saturar les infraestructures supramunicipals o desvirtuar la funció que els és pròpia", a la qual cosa, a més, l'últim paràgraf del número 1 del mateix article afig que "la Generalitat Valenciana no podrà aprovar definitivament els plans que incórreguen en infracció d'una disposició legal estatal o autonòmica".
  
Una de les comeses de l'homologació, tal com resulta de l'apartat 8 de la Instrucció de Planejament sobre homologacions aprovada per Ordre del conseller d'Obres Públiques, Urbanisme i Transports, de 29 de març de 1996, és la fixació de les condicions de connexió per a cada actuació integrada. En el cas que s'examina, la prèvia o simultània execució del vial estructural adscrit a l'àrea de repartiment número 3 és indispensable per a l'adequada integració i connexió de l'actuació amb la trama viària de l'entorn.
  
L'execució d'aquest vial de la xarxa primària és, per tant, una condició objectiva prèvia o simultània perquè el nou sòl urbanitzable que es crea quede adequadament connectat i integrat amb les xarxes d'infraestructures exteriors, sense minvar i desequilibrar els nivells de qualitat, quantitat i capacitat de servei existents o desitjables. Es tracta d'una obra complementària l'execució de la qual, tenint en compte l'envergadura de l'actuació que se sotmet a aprovació, es considera necessària per a aconseguir una connexió i integració adequada de la nova urbanització. A més, és indubtable que la gran rellevància de la nova urbanització suposa que la seua implantació provocarà un important increment en l'ús de les xarxes primàries d'accés, per la qual cosa, i per a mantenir la seua capacitat, és també exigible l'execució del citat vial com a condició de connexió de l'actuació.
  
La integració adequada de la nova actuació urbanística mitjançant la completa execució d'aquest vial transcendeix de l'interés públic merament local i incideix sobre infraestructures supramunicipals, per la qual cosa, conforme a l'article 40.1.B de la LRAU, és competència de la Comunitat Autònoma l'establiment de la necessitat de la prèvia o simultània execució del citat vial com a condició objectiva d'integració de l'actuació.
  
En conclusió, conforme als preceptes legals citats, ha d'establir-se com a condició de connexió per al desenvolupament de l'àrea de repartiment número 3 la prèvia o simultània urbanització del citat vial de xarxa primària adscrit a la dita àrea de repartiment.
  
Huité. Tant en la documentació que integra l'homologació i el Pla Parcial (i en especial en l'estudi d'impacte ambiental, que conté un estudi hidrològic específic), com en algun dels informes emesos en la tramitació s'ha fet referència al caràcter inundable que presenta una part dels terrenys objecte de l'actuació. La mateixa cartografia temàtica de la Conselleria inclou la zona com a inundable nivell de risc 3. La inclusió com a inundable de part de la zona en la cartografia temàtica de la Conselleria té els seus efectes, ja que l'Ordre del conseller d'Obres Públiques, Urbanisme i Transports de 8 de març de 1999 declara d'obligatòria observança la cartografia sobre delimitació del risc d'inundació, i estableix en l'article 2 que "els òrgans que exercisquen la potestat de planejament verificaran l'adequació de les previsions a la informació subministrada per les referides cartografies i estudis, i s'evita l'adopció de decisions que, per desconéixer els seus continguts, siguen incongruents amb la realitat territorial", i s'afegeix que "només seran admissibles decisions de planejament urbanístic i territorial que s'aparten de la informació subministrada per aquestes cartografies i estudi quan es fonamenten en una anàlisi territorial que, efectuat amb ocasió de la redacció d'aquell, permeta refutar la present informació per obsoleta, incompleta o insuficient".
  
L'Estudi d'Impacte Ambiental de l'homologació i del Pla Parcial es refereix de manera extensa al risc d'inundació. En la pàgina 80 s'indica que "entre les limitacions més significatives ocupa un lloc destacat el risc d'inundabilitat generat per la concurrència d'avingudes extraordinàries del barranc de la Parreta i eventualment del barranc de la Ratlla, sense possibilitat de drenatge natural des de la marjal fins al mar", a la qual cosa en la pàgina 87 s'afig que "les obres de canalització (del barranc de la Parreta) previstes per la COPUT solucionaran els riscos derivats de l'avinguda de període ordinari i la reserva del Quadro de Santiago com a àrea d'embassament per a laminació d'avingudes extraordinàries completarà la minimització del risc". Però és en la pàgina 105 de l'Estudi d'Impacte on s'analitza amb més detall el tema, en uns termes que caldrà, per a poder decidir sobre la qüestió, reproduir íntegrament:
  
"Es té previst per part de la Conselleria d'Obres Públiques, Urbanisme i Transports (COPUT) la realització d'un conjunt d'actuacions per a minimitzar aquest risc fins a nivells admissibles.
  
La COPUT té previst modificar l'actual drenatge del barranc de la Ratlla quan construïsca els eixos viaris de connexió de Benicàssim amb Castelló. La modificació consistirà en la canalització del citat barranc amb capacitat suficient per a l'avinguda extraordinària. L'elevació de la rasant del camí independitzarà aquest llit de la conca del barranc de la Parreta.
  
Així mateix, la COPUT té previst la canalització i el desaigüe directe al mar del barranc de la Parreta. Aquesta canalització s'ha dissenyat per a desaiguar un cabal de 40m3/s.
  
L'urbanitzador té previst reservar i condicionar el Quadro de Santiago com a àrea d'acumulació i laminació d'avingudes. L'àrea de laminació s'ha calculat per a retenir l'aigua no drenable per la canalització prevista i el seu posterior desaigüe al mar mitjançant bombament.
  
La zona de laminació d'avingudes té una capacitat d'emmagatzematge de més de 600.000 m3 fins a la cota 2 àmpliament suficient per a absorbir l'excés de la punta d'hidrograma estimada en 62 m3/s 1cm quan la punta de l'hidrograma tinguera una duració de dues hores (poc probable ja que els fenòmens de pluges intenses en la zona mediterrània no supera els 30 minuts) el volum que s'ha de laminar seria inferior a 160.000 m3; ja que només s'embassarien 22 m3/s X 3.600 s/h 2 hores".
  
És el mateix Ajuntament de Benicàssim el que, en l'acord d'aprovació provisional del programa, ha establit una condició a la programació directament relacionada amb el caràcter inundable dels terrenys. En concret, el dit acord va establir, com a condició annexa, entre d'altres, la següent:
  
"Abans del termini d'un any que estableix com a màxim l'article 29.5 de la LRAU per a l'inici de l'execució material del programa (o de les possibles pròrrogues que si és procedent s'acorden), s'haurà d'haver compromés per la Generalitat Valenciana la despesa pública necessària per a finançar la canalització del barranc de la Parreta, calculat per a un període de retorn de 500 anys, que s'inclou la despesa prevista per a l'obtenció dels sòls externs necessaris a l'àmbit de l'actuació fins al mar, i es preveu un calendari d'execució d'acord amb el previst per a la urbanització dels sectors, o haver acordat una solució alternativa a la problemàtica hidràulica dels tres sectors. En un altre cas es procedirà a cancel·lar la programació sense dret a indemnitzacions ja que no s'ha complit la present condició necessària per al desenvolupament dels sectors".
  
En realitat aquesta condició establida per l'Ajuntament de Benicàssim no s'ajusta al que resulta de la mateixa documentació (Pla Parcial, programa i Estudi d'Impacte), atés que no està previst que la canalització del barranc de la Parreta estiga calculat per a un període de retorn de 500 anys. En aquest sentit, i llevat que s'interprete que l'incís final de la condició de l'Ajuntament de Benicàssim ("o haver acordat una solució alternativa a la problemàtica hidràulica dels tres sectors") admeta unes altres solucions distintes al projecte de canalització calculada per a un període de retorn de 500 anys, aquesta suposaria la imposició d'una obligació d'impossible compliment, amb la qual cosa no seria possible l'aprovació del programa.
  
La solució que es descriu en l'Estudi d'Impacte Ambiental és una altra. El risc d'inundació s'elimina amb l'execució de tres actuacions distintes: la canalització del barranc de la Ratlla, la canalització del barranc de la Parreta (per a desaiguar un cabal de 40 m3/s) i el condicionament del parc públic del Quadro de Santiago com a àrea d'acumulació i laminació d'avingudes. Només l'execució d'aquestes tres actuacions permet solucionar els problemes d'inundabilitat amb un període de retorn de 500 anys.
  
Al novembre de 2000 es va emetre un informe per part de la Divisió de Recursos Hidràulics de la Direcció General d'Obres Públiques de la COPUT. En el punt quart de l'informe s'estableixen unes condicions hidràuliques que ha de complir pel Pla Parcial Benicasim Golf. En concret, s'assenyala el següent:
  
"Amb la finalitat no sols d'evitar l'agreujament del risc d'inundació en les zones baixes, sinó d'aconseguir que una actuació de l'envergadura que representa el Pla Parcial Benicasim Golf facilite la solució definitiva del problema, l'execució del Pla Parcial hauria de complir els condicionants hidràulics següents:
  
La zona urbana al costat del vial Castelló-Benicàssim ha de permetre el pas del vessament superficial per a T=500 anys. Això es refereix als barrancs de la Parreta i de la Ratlla.
  
S'ha de construir un canal, dins d'àrea d'actuació del pla, amb capacitat per a 40 m3/s, compatible amb la solució disposada en l'avantprojecte de la fase I. Aquest canal derivaria del barranc de la Parreta tot el cabal fins a 40 m3/s, i en la part final, abans d'eixir de la zona d'actuació, tindria una secció de control de 40 m3/s, i s'aboca el possible excés de cabal al parc públic.
  
Els barrancs de la Parreta i de la Ratlla han de canalitzar-se a través de la zona urbana i el camp de golf fins a desembocar en el parc públic, sense caixers sobreelevats respecte al terreny natural.
  
Aquestes qüestions, en general, ja estan arreplegades en l'annex núm. 13 Canalització del barranc de la Parreta del projecte d'urbanització del PAI Benicasim Golf.
  
Així mateix, es requereixen els següents condicionants per a la formació d'una zona d'acumulació:
  
És necessària la construcció d'un vial que servisca de mota de tancament al parc urbà, amb rasant a la + 2,50 i que partint perpendicularment del camí de la Ratlla limite per l'est amb el parc urbà i connecte amb l'avinguda central per la qual baixarà el canal.
  
Aquesta mota, junt amb el futur vial de la Ratlla que ha de construir la Divisió de Carreteres de la COPUT delimitarà la zona destinada a embassar les puntes de cabal.
  
Pel nord del parc urbà, l'aigua queda confinada pel camí del Palmerar la cota del qual és superior a la +3, així com pel caixer del canal, que la cota és aproximadament +3.
  
Per l'oest, la promotora ha previst un altre vial que, partint del camí de la Ratlla, arriba al camí del Palmerar. Aquest vial separa el parc públic d'una altra zona baixa, en la qual s'ubica part del camp de golf.
  
El vial ha de permetre el pas dels barrancs de la Ratlla i de la Parreta al parc urbà. Cal tenir en compte que en pujar el nivell de l'aigua en el parc urbà, es produirà la inundació de les zones baixes del camp de golf. Això representa un volum d'embassament addicional i una garantia de funcionament fins i tot per a T500 anys. Per aquesta raó, no s'han de realitzar ompliments en les zones baixes del camp de golf, perquè no perda la seua capacitat potencial d'embassament.
  
D'aquesta forma es compensaria la reducció de superfície del parc urbà respecte al que preveu el PGOU.
  
Quant a l'evacuació dels pluvials que cauen directament en la zona d'actuació del Pla Parcial i de les aigües residuals generades, cal ressaltar que el sistema d'arreplegada ha de ser separatiu.
  
Els distints condicionants respecte a rasants i cabals que presenten les aigües residuals respecte a les pluvials fa que el disseny de xarxes separades siga tècnicament i mediambientalment una solució molt superior a la de xarxes unitàries.
  
El vessament generat en les 70 ha del SUNP 1 i 2 (AR-1 zona 1 i AR-2 zona 1 del PP) ha de conduir-se per gravetat cap al canal previst, la qual cosa pot fer-se sense problemes, excepte en la SUNP 2 (AR-2 zona 1) situada al sud-est del camí del Palmerar en què, o bé s'eleva la rasant del terreny i s'ompli el cantó del parc urbà situat al nord del canal, o bé es condueix l'aigua per gravetat a aquest cantó en què s'embassaria, i posteriorment es bomba al canal.
  
En qualsevol cas, cal garantir tot el vessament acumulat en aquestes 80 ha es condueix al canal i/o parc urbà, i s'impedeix que penetre en la zona urbana del Quadro.
  
La urbanització tindrà una xarxa de sanejament.
  
Les aigües residuals produïdes, així com els cabals de pluvials mínims arreplegats en les estacions de bombament fora d'episodis de pluja (neteja de carrers, etc.) hauran de conduir-se a la xarxa de sanejament municipal (probablement a l'estació de bombament Mohino).
  
Caldrà comprovar la capacitat per a absorbir aquest cabal en la dita estació de bombament i en l'EDAR de Benicàssim".
  
Així les coses, l'aprovació del Pla Parcial i del programa haurà de quedar condicionada a l'execució de les mesures necessàries per a eliminar que existisca el risc d'inundació consistents en la canalització del barranc de la Ratlla, la canalització del barranc de la Parreta (per a desaiguar un cabal de 40 m3/s) i el condicionament del parc públic del Quadro de Santiago com a àrea d'acumulació i laminació d'avingudes. Així, s'estableix com a condició objectiva de connexió i desenvolupament de l'actuació que no es podrà aprovar el programa sense que haja quedat garantida l'execució prèvia o simultània d'aquestes obres i les actuacions que resulten necessàries per a eliminar el risc d'inundació, en els termes assenyalats pel mateix acord de l'Ajuntament i per la Divisió de Recursos Hidràulics de la Direcció General d'Obres Públiques de la COPUT. En particular, s'estableix com a condició de connexió i integració el simultani condicionament com a àrea d'acumulació i laminació d'avingudes (llac laminador) la zona verda de xarxa primària parc Quadro de Santiago.
  
Nové. Una de les condicions de connexió i d'integració que s'han de verificar en el desenvolupament d'actuacions integrades, per a complir el que disposa l'article 30.1 de la LRAU, és l'acreditació de la disponibilitat del subministrament d'aigua potable que assegure la suficiència d'aquest, tal com recorda ara expressament l'article 126.4a del RPCV.
  
En el cas que ens ocupa, durant la fase d'obtenció de la Declaració d'Impacte Ambiental s'ha hagut d'acreditar la disponibilitat de recursos hídrics que es disposaven. Finalment, i com ja ha quedat dit, la Declaració d'Impacte Ambiental supedita l'execució del camp de golf i les seues instal·lacions a "la justificació detallada de la disponibilitat de recursos hídrics".
  
Atesos els termes en què apareix redactada la declaració, així com la referència que s'hi fa a la utilització de les aigües residuals de la depuradora, podria paréixer que la justificació de la disponibilitat de l'aigua s'ha de limitar a aquella que s'utilitzarà per al reg del camp del golf i de les zones verdes. En l'expedient municipal s'han efectuat els càlculs de les necessitats d'aigua que, en principi, se situen en 2.027 m3/dia per al camp de golf, en 272 m3/dia per al reg de zones verdes i en 2.654 m3/dia el subministrament d'aigua a les persones.
  
Amb independència de la justificació dels recursos hídrics a què es refereix la Declaració d'Impacte Ambiental, amb anterioritat a l'aprovació del programa s'haurà de certificar per part de l'organisme competent per a això la disponibilitat de l'aigua potable necessària per a les necessitats de la població.
  
Deu. El 2 de setembre de 1999 la Delegació del Patrimoni de la Comunitat Valenciana de RENFE va emetre un informe. Aquest informe assenyala el següent:
  
"...vista la documentació corresponent li manifeste que no s'observen incompatibilitats entre les seues determinacions i les disposicions contingudes en la Llei 16/1987 d'Ordenació dels Transports Terrestres i el seu Reglament de desenvolupament Reial Decret 1.211/1990, de 28 de setembre, en matèria de Policia de Ferrocarrils, així com en la legislació sectorial vigent.
  
Sense perjuí de l'anterior, convé advertir que, mentre no es desafecten del servei ferroviari els terrenys del ferrocarril afectats pel planejament no es podrà executar cap obra sobre aquests, amb motiu del desenvolupament urbanístic del PP que ens ocupa".
  
Així, no hi ha tampoc cap inconvenient en l'aprovació de l'homologació, quant a la seua afecció a la via fèrria. Pel que fa al Pla Parcial, s'ha d'establir com a condició de desenvolupament la prevista en l'apartat segon de l'informe de RENFE.
  
Onze. Una vegada recapitulat tot el que s'ha dit fins ara, s'ha de concloure que si bé no hi ha en aquests moments cap obstacle a l'aprovació definitiva de l'homologació sectorial i modificativa, no és possible en aquests moments fer el mateix en relació amb el Pla Parcial. L'aprovació definitiva del Pla Parcial i del Programa d'Actuació Integrada exigeix el compliment previ de determinades condicions. De fet, és el mateix Ajuntament el que, en l'acord de 4 de juny de 2001, sol·licita d'aquesta Conselleria només l'aprovació definitiva de l'homologació, conscient que, en aquests moments, no seria possible la simultània aprovació definitiva del Pla Parcial.
  
L'aprovació definitiva de l'homologació produeix l'efecte de traslladar al municipi la competència per a aprovar definitivament el Pla Parcial i el Programa, sempre que es dispose de la cèdula d'urbanització que, en el cas d'un municipi de menys de 50.000 habitants, ha de ser expedida per la Conselleria. Per raons d'economia procedimental, res impedeix que el mateix acord autonòmic d'aprovació definitiva de l'homologació produïsca, en relació amb el Pla Parcial (i amb les condicions que s'assenyalaran) l'efecte propi de la cèdula d'urbanització, amb la qual cosa l'expedient no haurà de tornar a ser sotmés a la Conselleria.
  
El Pla Parcial que es tramita amb l'homologació s'ajusta, òbviament, a l'ordenació estructural establida per aquesta. Quant a les condicions de connexió i d'integració, s'han d'establir, a més de les que ja es preveuen en la documentació aprovada per l'Ajuntament, les que resulten dels informes i les consideracions que s'han efectuat amb anterioritat. Concretament, les dites condicions que s'hauran de complir perquè l'Ajuntament puga aprovar definitivament el Pla Parcial i el programa són les següents:
  
a. L'aprovació del programa en què es preveu el camp de golf i les seues instal·lacions quedarà supeditada a la justificació detallada de la disponibilitat de recursos hídrics que asseguren el manteniment d'aquests. En conseqüència, s'haurà de presentar davant de la Direcció General de Planificació i Gestió del Medi de la Conselleria de Medi Ambient la documentació complementària que incloga l'estudi detallat de l'obtenció dels dits recursos, i se certificarà per part de l'organisme competent sobre aigües residuals de la depuradora quin volum concret d'aigua serà concedit si és procedent, sense que això signifique cap perjudici als usos agrícoles que disposen de concessions d'aigua actualment.
  
Per això el camp de golf no es podrà desenvolupar fins que la dita Direcció General informe favorablement sobre la documentació indicada en el paràgraf anterior.
  
b. La unitat d'execució 3, que engloba el camp de golf, les seues edificacions i el parc urbà, prevista en el projecte haurà de ser reordenada. En aquest sentit, l'edificació situada al sud-oest de l'actuació, concretament el residencial plurifamiliar (EDA-1) i el mòdul residencial tipus (Pla Pla Parcial 0-6) confrontant, seran reubicats de forma que no afecta la zona de la marjal situada en l'àrea meridional del Quadro de Santiago. Així mateix, la Direcció General de Planificació i Gestió del Medi de la Conselleria de Medi Ambient haurà d'informar favorablement sobre la nova ordenació que es tramite.
  
c. Per al reg de zones verdes i recreatives, concretament el camp de golf, no s'utilitzarà l'aigua procedent de la xarxa de proveïment a la població.
  
d. La proposta de modificació parcial del traçat del camí ramader núm. 2, de Benicàssim, Carrerada de les Viles, haurà de ser acceptada per la Conselleria d'Economia, Hisenda i Ocupació per a procedir a la desafectació de l'antic traçat.
  
e. Es garantirà l'adequada gestió dels distints tipus de residus que genere l'actuació, i quedaran totalment prohibits els apilaments provisionals d'aquests en les zones de vegetació natural.
  
f. L'execució del vial de xarxa primària adscrit a l'àrea de repartiment AR-3 (situat entre la rotonda del camí de la Ratlla i el traçat ferroviari actual, en el qual es preveu la segona fase corresponent al vial Castelló-Benicàssim) és una condició de connexió prèvia o simultània per al desenvolupament de l'àrea de repartiment 3.
  
g. S'haurà de garantir l'execució prèvia o simultània de les obres i de les actuacions necessàries per a eliminar el risc d'inundació de la zona afectada, consistents en la canalització del barranc de la Ratlla, la canalització del barranc de la Parreta (per a desaiguar un cabal de 40 m3/s) i el condicionament del parc públic del Quadro de Santiago com a àrea d'acumulació i laminació d'avingudes. En particular, s'estableix com a condició de connexió i d'integració el simultani condicionament com a àrea d'acumulació i laminació d'avingudes (llac laminador) la zona verda de xarxa primària parc Quadro de Santiago.
  
h. Amb independència de la justificació dels recursos hídrics a què es refereix la Declaració d'Impacte Ambiental, amb anterioritat a l'aprovació del programa, s'haurà de certificar la disponibilitat d'aigua potable suficient per a les necessitats de la població.
  
i. Mentre no es desafecten del servei ferroviari els terrenys del ferrocarril afectats pel planejament no es podrà executar sobre aquests cap obra en el desenvolupament del Pla Parcial.
  
Les condicions citades constitueixen els requisits mínims i indispensables de connexió de l'actuació a què es refereix l'article 31.1.C de la LRAU com a contingut propi de la cèdula d'urbanització.
  
Dotze. Respecte a la competència per a l'aprovació definitiva de l'expedient, el conseller d'Obres Públiques Urbanisme i Transports és l'òrgan competents per a resoldre sobre l'aprovació definitiva dels instruments de planejament, de conformitat amb el que estableix l'article 6.D del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, resolc:
  
1. Informar favorablement sobre l'homologació sectorial i modificativa Benicasim Golf, del municipi de Benicàssim.
  
2. Aprovar definitivament l'homologació sectorial i modificativa Benicasim Golf, del municipi de Benicàssim, amb les següents condicions objectives de connexió i d'integració de l'actuació:
  
a. L'aprovació del programa en què es preveu el camp de golf i les seues instal·lacions quedarà supeditada a la justificació detallada de la disponibilitat de recursos hídrics que asseguren el manteniment d'aquests. En conseqüència, s'haurà de presentar davant de la Direcció General d'Urbanisme i Ordenació Territorial d'aquesta Conselleria, sense perjudici dels informes sectorials pertinents, la documentació complementària que incloga l'estudi detallat de l'obtenció dels dits recursos, i se certificarà per part de l'organisme competent sobre aigües residuals de la depuradora quin volum concret d'aigua serà concedit si és procedent, sense que això signifique cap perjudici als usos agrícoles que disposen de concessions d'aigua actualment.
  
Per això el camp de golf no es podrà desenvolupar fins que la dita Direcció General informe favorablement sobre la documentació indicada en el paràgraf anterior.
  
b. La unitat d'execució 3, que engloba el camp de golf, les seues edificacions i el parc urbà, prevista en el projecte haurà de ser reordenada. En aquest sentit, l'edificació situada al sud-oest de l'actuació, concretament el residencial plurifamiliar (EDA-1) i el mòdul residencial tipus (Pla Pla Parcial 0-6) confrontant, seran reubicats de forma que no afecta la zona de la marjal situada en l'àrea meridional del Quadro de Santiago. Així mateix, la Direcció General de Planificació i Gestió del Medi de la Conselleria de Medi Ambient haurà d'informar favorablement sobre la nova ordenació que es tramite.
  
c. Per al reg de zones verdes i recreatives, concretament el camp de golf, no s'utilitzarà l'aigua procedent de la xarxa de proveïment a la població.
  
d. La proposta de modificació parcial del traçat del camí ramader núm. 2, de Benicàssim, Carrerada de les Viles, haurà de ser acceptada per la Conselleria d'Economia, Hisenda i Ocupació per a procedir a la desafectació de l'antic traçat.
  
e. Es garantirà l'adequada gestió dels distints tipus de residus que genere l'actuació, i quedaran prohibides les recollides provisionals d'aquestes en les zones de vegetació natural.
  
f. L'execució del vial de xarxa primària adscrit a l'àrea de repartiment AR-3 (situat entre la rotonda del camí de la Ratlla i el traçat ferroviari actual, en el qual es preveu la segona fase corresponent al vial Castelló-Benicàssim) és una condició de connexió prèvia o simultània per al desenvolupament de l'àrea de repartiment 3.
  
g. S'haurà de garantir l'execució prèvia o simultània de les obres i les actuacions necessàries per a eliminar el risc d'inundació de la zona afectada, consistents en la canalització del barranc de la Ratlla, la canalització del barranc de la Parreta i el condicionament del parc públic del Quadro de Santiago com a àrea d'acumulació i laminació d'avingudes. En particular, s'estableix com a condició de connexió i d'integració el condicionament com a àrea d'acumulació i laminació d'avingudes (llac laminador) la zona verda de xarxa primària parc Quadro de Santiago.
  
h. Amb independència de la justificació dels recursos hídrics a què es refereix la Declaració d'Impacte Ambiental, amb anterioritat a l'aprovació del programa s'haurà de certificar per part de l'organisme competent per a això la disponibilitat d'aigua potable suficient per a les necessitats de la població.
  
i. Mentre no es desafecten del servei ferroviari els terrenys del ferrocarril afectats pel planejament no es podrà executar sobre aquests cap obra en el desenvolupament del Pla Parcial.
  
3. Tenir per expedida la cèdula d'urbanització en relació amb el Pla Parcial Benicasim Golf, del municipi de Benicàssim, amb les condicions de connexió i d'integració assenyalades en l'apartat anterior.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que s'hi puga exercir qualsevol altre recurs que estime oportú.